**TECHNINĖ SPECIFIKACIJA**

(PU-14372/25) APŠVIETIMO ĮRENGINIAI IR ŠVIESTUVAI

1. **SĄVOKOS IR SUTRUMPINIMAI**
   1. **Pirkėjas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarpTiekėjo ir Pirkėjodėl Pirkimo objekto.
   4. **Fizinė parduotuvė** – prekybos vieta, kurioje būtų parduodamos prekės.
   5. **Pirkimo objektas** – apšvietimo įrenginiai ir šviestuvai.
   6. **Nurodytos prekės** – prekės, išvardintos techninės specifikacijos priede Nr. 1.
   7. **Kitos prekės** - techninės specifikacijos priede Nr. 1 nenurodytos, tačiau tai pačiai prekių grupei priskirtinos prekės.
   8. **Prekės** – Nurodytos prekės ir Kitos prekės.
2. **PIRKIMO OBJEKTAS IR OBJEKTO APIMTYS**
   1. **Pirkimo objektas**: (PU-14372/25) Apšvietimo įrenginiai ir šviestuvai
   2. Pirkimo objektas į pirkimo dalis neskaidomas.
   3. Sutarties maksimali vertė – 30000 Eur be PVM
   4. Pagal Prekių grupes numatomų įsigyti Nurodytų prekių sąrašas, pateikiamas Techninės specifikacijos priede Nr. 1.
   5. Pirkėjas gali pirkti Kitų prekių, Techninės specifikacijos priede Nr. 1 nenurodytų, tačiau priskirtinų tai pačiai Prekių grupei, nurodytai techninės specifikacijos 3.1 punkte ir iš Tiekėjo turimo tokių Kitų prekių asortimento.
   6. Pirkėjas už Nurodytas prekes Tiekėjui mokės pagal jo pateiktame pasiūlyme nurodytas kainas: t. y. už Prekes, išvardintas techninės specifikacijos priede Nr. 1, mokės Tiekėjo pasiūlyme nurodytą fiksuoto dydžio įkainį. Nurodyti prekių įkainiai bus fiksuojami visą Sutarties galiojimo laikotarpį.
   7. Kitos prekės, kurios nenurodytos techninės specifikacijos priede Nr. 1 bus įsigyjamos pagal kintamo įkainio kainodarą: prie Tiekėjo fizinėje parduotuvėje arba viešai prieinamame elektroniniame kataloge nurodytų Kitų prekių kainų pritaikant Tiekėjo pasiūlyme nurodytą nuolaidą procentais tai Prekių grupei, iš kurios įsigyjamos Kitos prekės. Tiekėjas privalės pateikti nuolaidą kiekvienai Prekių grupei atskirai, kurios yra surašytos techninės specifikacijos 3.1. p.
3. **REIKALAVIMAI PIRKIMO OBJEKTUI**
   1. Perkamos Prekės suskirstytos į 5 (penkias) Prekių grupes:

| ***Prekių grupės*** | ***Prekių pavadinimas*** |
| --- | --- |
| 1. | Gatvės šviestuvai (LED) |
| 2. | Prožektoriai (LED) |
| 3. | Lempos (LED) |
| 4. | Šviestuvai (LED) |
| 5. | Lempų paleidimo įranga |

* 1. Tiekėjas (arba jo pasitelkiamas subtiekėjas) privalo turėti Fizines parduotuves. Fizinės parduotuvės turi būti **Vilniaus**, **Kauno, Klaipėdos miestuose**. Tiekėjas gali turėti ir daugiau Fizinių parduotuvių, nei nurodyti miestai. Tuo atveju, jei Tiekėjas neturi fizinių parduotuvių, turi turėti viešai prieinamą elektroninį katalogą nurodytoms prekių grupėms.
  2. Teikiant pasiūlymą, būtina sąlyga Tiekėjui – siūlyti 100 proc. Prekių, nurodytų techninės specifikacijos Priede Nr. 1.
  3. Sutarties galiojimo laikotarpiu Pirkėjui perkant bet kurią Kitą prekę iš Fizinės parduotuvės arba viešai prieinamo elektroninio katalogo, bus taikoma Tiekėjo pasiūlyme nurodyta nuolaida tuo metu galiojančioms mažmeninėms Kitų prekių kainoms. Perkant Kitas prekes iš Fizinės parduotuvės arba viešai prieinamo elektroninio katalogo su akcija:
     1. nuolaida bus taikoma nuo mažmeninės kainos, kuriai nepritaikyta akcija;
     2. Kitos prekės kaina nustatoma pagal tai, kokia jos mažmeninė kaina, įskaitant jai taikomą akciją, yra įsigijimo momentu. Jei Kitai prekei tuo metu galiojanti mažmeninė kaina su akcija yra mažesnė nei Kitai prekei pritaikius sutartyje nurodytą nuolaidą, Kita prekė turės būti parduota už tuo metu Tiekėjo siūlomą Kitos prekės su akcija kainą netaikant pasiūlyme nurodytos nuolaidos, t. y. Kitų prekių kaina turi būti nustatoma atsižvelgiant į mažiausią įsigijimo momentu galiojančią kainą.
  4. Esant poreikiui, Pirkėjas gali įsigyti ir Techninėje specifikacijoje nenurodytų, nepriskirtų nė vienai prekių grupei (nurodytų, 3.1 punkto lentelėje), tačiau su pirkimo objektu susijusių prekių (toliau – Nenumatytos prekės), neviršijant 10 procentų Sutarties vertės. Nenumatytų prekių pirkimui taikomos visos Prekių pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip. Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo prekybos vietoje, pritaikant Tiekėjo pasiūlyme nurodytą taikytiną nuolaidą procentais nuo galiojančių Tiekėjo prekybos vietoje, nurodytų prekių mažmeninių kainų arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Nenumatytų prekių įkainius Tiekėjas turės suderinti su Pirkėju. Tokių Nenumatytų prekių bendra kaina negalės sudaryti daugiau kaip 10 proc. Sutarties kainos.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Prekės perkamos Pirkėjui el. paštu teikiant užsakymus Tiekėjui.
   2. Pirkėjas Prekės perka su pristatymu. Tiekėjas įsipareigoja Prekės pristatyti ne vėliau kaip per 5 (penkias) darbo dienas nuo užsakymo pateikimo dienos, savo transportu nemokamai užsakyme nurodytu adresu Pirkėjo darbo laiku (I-IV 7:00 – 16:00 val., V 7:00 – 14:45 val.).
   3. Pirkėjas pasilieka teisę Prekės atsiimti pats iš Tiekėjo pasiūlyme nurodytos Prekių atsiėmimo vietos (jei tokią siūlo). Prekės turi būti suruošiamos atsiėmimui tą pačią užsakymo pateikimo dieną. Jeigu užsakomos Prekės Tiekėjas neturi savo prekybos vietoje, Prekės Tiekėjas turi paruošti atsiėmimui ne vėliau kaip per 3 (tris) darbo dienas nuo užsakymo pateikimo dienos.
   4. Visos prekės turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį, neturi būti paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtu Prekių naudingumas.
   5. Pristatymo adresas (-ai):

|  |  |  |  |
| --- | --- | --- | --- |
| ***Rytų regionas*** | ***Pietų regionas*** | ***Šiaurės regionas*** | ***Vakarų regionas*** |
| Šviesos g. 11, Ukmergė | Ukmergės g. 16, Jonava | Birutės g. 4, Kėdainiai | Džiuginėnų k., Gadūnavo sen., Telšių r. |
| Zibalų g. 55, Širvintos | Vytauto Didžiojo g. 118, Kaišiadorys | Purienų g. 4, Radviliškis | Viekšnių g. 14, Akmenė |
| Liepkalnio g. 81, Vilnius | Sodininkų g. 2, Karčiupio k. Kaišiadorių r. | Liepų g. 15, Raseiniai | Laižuvos g. 80, Mažeikiai |
| Pramonės g. 6b, Šalčininkai | Senkelio g. 13, Trakai | Dubysos g. 48, Gėluvos k., Ariogalos sen., Raseinių r. | Vytauto g. 112,  Kretinga |
| Jūžintų g. 3, Rokiškis | Statybininkų g. 16, Vievis | Raseinių g. 70, Kelmė | Stoties g. 11, 90115 Plungė |
| Panevėžio g. 7, Kupiškis | Turistų g. 11, Lazdijai | [Miško g. 2a, Šilagalio k. Panevėžio r.](https://www.google.lt/maps/place/Mi%C5%A1ko+g.+2a,+%C5%A0ilagalys+36221/@55.6691334,24.374155,17z/data=!3m1!4b1!4m5!3m4!1s0x46e63373fafc1711:0xf20d523d01926a61!8m2!3d55.6691304!4d24.3763437) | Mosėdžio g. 23, Skuodas |
| Kauno g. 1, Zarasai | Gamyklų g. 12, Marijampolė | Stoties g. 20, Pasvalys | Laisvės g.50, Tauragė |
| Vilniaus g. 97, Molėtai | Kauno g. 72, Pagiriai, Garliavos sen., Kaunas | Statybininkų g. 7, Pakruojis | P. Paulaičio g. 25, Jurbarkas |
| Kelininkų g. 10, Švenčionys | J. Basanavičiaus g. 47, Prienai | Basanavičiaus g. 54, Biržai | Struikų g. 10, Šilalė |
| Vyžuonų g. 53, Utena | S. Neries g. 88, Vilkaviškis | Žeimių g. 18, Ginkūnų k. Šiaulių r. | Aušrinės g.2, Iždonų k. Kaltinėnų sen. Šilalės r. |
| Gegužės g. 35, Anykščiai | Birutės g. 50, Šakiai | Vilniaus g. 82, Joniškis | Gamyklos g. 3, Gargždai |
| Turistų g. 34, Ignalina | Santaikos g. 27, Alytus |  | Pramonės g. 4, Šilutė |
|  | Mechanizatorių g. 19, Varėna |  | Veiviržėnų g. 36, Pyktiškės k., Endriejavo sen., Klaipėdos r. |
|  | Kauno g. 14, Vievis |  |  |

* 1. Prekių teikimo laikotarpis - 24 mėn. nuo sutarties įsigaliojimo dienos, bet neilgiau iki bus nupirkta Prekių už Sutarties vertę. Jeigu Prekių tiekimo metu nėra išperkama Prekių už maksimalią Sutarties vertę, Prekių tiekimo terminas 1 (viena) kartą automatiškai pratęsiamas dar 12 mėnesių terminui.
  2. Su Prekėmis turi būti pateikiamas Prekių perdavimo-priėmimo faktą patvirtinantis dokumentas, kuriame būtų detalizuotos Prekės ir jų kiekiai.
  3. Pirkėjas siekia, jog jo ir Tiekėjo veiksmai darytų kuo mažesnį poveikį aplinkai, todėl:
     1. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);

**4.8.2.** visa dokumentacija susijusi su Sutarties vykdymu teikiama Pirkėjui ir Tiekėjui elektorinėmis priemonėmis (elektoriniu paštu ar kt.);

* + 1. Sutartis bus pasirašoma tik elektroninėmis priemonėmis (elektroniniu parašu);
    2. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui.
    3. Šviestuvai, lempos ir prožektoriai turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų.
    4. Jei įsigyjama prekė turi būti tiekiama ar perduodama antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms: pakuotėsturi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
    5. Šviestuvai, lempos ir prožektoriai turi būti 100% LED.

1. **PRIEDAI**

Priedas Nr. 1 – Nurodytų prekių sąrašas.

*\_\_\_\_\_\_\_\_\_\_*

**Pastaba: *Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad perkančioji organizacija priima ir kitus dalyvių lygiaverčių priemonių įrodymus****. Jeigu specifikacijoje nurodomas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Jei siūlomas lygiavertis objektas, Tiekėjas įsipareigoja pateikti/pagrįsti/įrodyti lygiavertiškumą dokumente nurodytam objektui.*